Ek was aangenaam verras met die eenheid, netjies, skoon, keurig en het alles wat nodig is, selfs indien daar loadshedding sou wees. Ek en my seun het heerlik ontspan en gerus. Die grondpad mag vir sommiges 'n probleem wees (ligging) maar ons was heel gemaklik daarmee. Ek sal beslis weer oorslaap en Rietpoort aanbeveel. Die rustige plaasatmosfeer was al wat ons nodige gehad het na byna 8 ure se ry. Dankie Didi.
Ons was so aangenaam verras met die juweel wat ons in die hartjie van die Karoo ontdek het. Ons was op pad Kaap toe, so het baie laat daar aangekom en moes weer baie vroeg ry, so was so spyt dat ons nie langer op die plaas kon kuier nie, maar dit was werklik wonderlik. Didi het soveel moeite gedoen, is so gasvry en het ons regtig spesiaal laat voel. Dankie vir 'n onvergeetlike ervaring!
Ons is baie vriendelik ontvang deur ons gasvrou. Ons was verras met die mooiste plekkie op 'n plaas naby Britstown. Baie dankie vir al die detail in ons huisie. Daar was als wat ons nodig gehad het. Tot ons tafel vir aandete was ook klaar gedek, met pakkies oatspap vir die volgende oggend. Die een slaapkamer is toegerus met 3 enkelbeddens, en die ander slaapkamer het 'n dubbelbed. Die badkamer het 'n stort en 'n bad. Baie dankie vir 'n lekker skoon en netjiese plekkie.
Omdat Rietpoort gastehuis op 'n plaas is, maak die bestuur voorsiening vir alles wat nodig mag wees - van muskietweerder tot yskoue drinkgoedjies in die yskas! Die huisie is volledig en smaakvol toegerus; selfs 'n stoof in die kombuis. Baie dankie, Didi, vir die heerlike Karoo-braaipakkies en besondere lekker slaaie. Danksy die lugreëling en dakwaaiers het ons rustig geslaap. Ons het veilig gevoel op die plaas, dit was nie eens nodig om die fietse af te haal en binne te bêre nie. Na baie jare se oorslaap in verskillende dorpe, lodges, hotelle en selfsorgverblyf in die Karoo, dink ek dat ons 'n plek gevind het waar ons ook sal vasbyt.
Ons is baie vriendelik ontvang deur Tannie Petro en Oom Bassie op hierdie lieflike, werkende Karooplaas. Die wooneenheid was pragtig skoon, stylvol en is lekker bederf met heerlike beskuit. 'n Stappie teen die koppie het gesorg vir pragtige foto's van die omgewing.
Dit was werklik 'n lafenis om op die plaas te kon rus vir die nag. Die olywe en drinkgoed wat in die yskas te koop is, was wonderlik. Verder was daar heerlike vars melk vir ons beskikbaar gewees. Die kroon op dit alles was om na die sterre te kon kyk sonder stad se ligte en geraas. Dankie Didi en familie dat jul hierdie juweel met ander deel.
Rietpoort Guesthouse is netjies en mens voel sommer baie welkom met die intrapslag. Ons twee honde was ook welkom. Dis ook altyd 'n bonus as 'n plek 'n stort en 'n bad het - baie dankie!
Beide besoeke onlangs was besonder aangenaam en het bygedra tot die oorwegend aangename reis en vakansie.
Ons het 'n vriendelike ontvangs gehad wat jou sommer onmiddellik laat welkom voel. Dit is die ideale oorslaapgastehuis van die Kaap af terug binneland toe. Alles was baie netjies en silwerskoon. Ek gaan beslis hierdie gastehuis weer my halfpadstop maak. Dit is lekker ver van die hoofpad geleë en dus doodstil. Dit was gelukkig donkermaan, ek het die pikdonkerte baie geniet. Ons het van die plaaslike produkte gekoop. Ek is jammer ek het nie baie meer gekoop nie. Die braaipakkies en olywe is heerlik. Didi, baie dankie vir julle gasvryheid.
Die gasvryheid en alles wat net reg was het ons dadelik laat tuis voel. Vergete is die lang pad en uitsien na die braai en kuier het oorgevat. Beslis 'n hoogtepunt op ons reis deur die Noord-Kaap.
Pragtige plek en baie netjies. Die eienaars is baie vriendelik en ons het nog nooit so helder sterreruim gesien nie.
Die aanwysings na die gastehuis vanaf die hoofroete kan verbeter word. Die grondpad is in 'n swak toestand, gelukkig net 7 km se ry. Ons was egter voor ons verblyf deur die eienaar Didi gekontak en met duidelike aanwysings voorsien. Ons was ook bewus dat die laaste 7 km grondpad is, dis waarom ons 'n plaasbestemming gekies het. Ons huisie no. 2 was pragtig. Dit was 'n besonderse warm dag (38 grade) en die lugreëling in die voorkamer was heerlik. Die kamers was egter ongemaklik warm wat dit bitter moeilik gemaak het om te slaap. Die dakwaaiers het net die warm lug deurmekaar gemaak en geen verkoeling gebied. Lugverkoeling in die slaapkamers sal wonderlik wees. Ons het 'n heerlike gekookte maaltyd gekry! Dit was baie aangenaam na 3 weke se vleisbraai! Die cupcakes vir nagereg was egter die hoogtepunt! Ons het ook lekker geswem om af te koel. Baie dankie Didi en Gerhard, ons het baie lekker gekuier.
Die huis sal jou laat verlang na jou ouma se huis. Heerlike matrasse en Didi het reggestaan met die heerlikste aandete na ons 660 km gery het. 'n Vonds wat ek regtig sal aanbeveel.
Ons het heerlik gebly, baie dankie Didi. Ons het tuis gevoel en die kinders het die plaas baie geniet. Jammer, ons kon nie langer bly nie. Sal beslis weer daar bly.
Rietpoort Gastehuis doen regtig baie moeite om die huis vir jou mooi te maak en jou verblyf so gerieflik as moontlik te maak. As 'n ekstra bonus is dit ook nog heerlik stil daar by hulle op die plaas. Voorwaar 'n baie lekker verrassing!
Ons het regtig 'n heerlike aand daar gehad, dit was baie gerieflik, netjies en daar was nie 'n tekort aan enigiets nie. Dit was soos 'n oase na ons lang rit die dag. Ons sal definitief weer van die gastehuis gebruik maak op pad Kaap toe en dit ook aanbeveel aan ander.
Dankie vir 'n heerlike oornag-ervaring en al julle vriendelikheid! Die swem was heerlik na 'n lang dag op die pad en die speelarea vir die kinders was baie oulik en het gehelp om van al die energie ontslae te raak! Didi het 'n koningsmaal voorgesit uit die boonste rakke - definitief 'n stop as ons weer deur die Karoo ry!
Die gastehuis word met trots en vriendelikheid bedryf. Dit was baie netjies en skoon en ekstra moeite is gedoen om mens welkom te laat voel. Die moerkoffie was 'n genotvolle verassing en baie waardeer deur ons almal! Jy voel sommer tuis in die huis. Baie dankie!
Baie dankie, ons het baie lekker oornag. Alles was reg. Vuurmaakhout, aanstekers en vuurhoutjies als het net reg gelê. Ons het regtig baie lekker oornag. Gasvryheid op sy beste.
Dit was 'n baie aangename verblyf, daar is aan klein goedjies gedink om ons verblyf aangenaam te maak. Huis was netjies en skoon en daar is vir ons braaihout neergesit om 'n vuurtjie te maak. Baie dankie Didi ons sal julle verseker weer sien as ons in die omgewing is.
Die omgewing was 'n lafenis ná n lang warm dag. Die dekor en toerusting in die eenheid was keurig en volledig. 'n Warm verwelkoming en mooi gebaar was die reeds gedekte etenstafel. Die ontvangs was hartlik en die afskeid moeilik. Wou langer bly. Sien julle weer!
Voel soos huis - alles wat jy nodig het. Gawe mense - so lekker gerus. Wens ons het nie net oornag gestop nie.
Uitstekend. Vriendelik ontvang, geriewe baie goed, huislik en gemaklik. Sou graag 'n paar dae wou oor bly.
Na 'n lang pad van Pretoria af was hierdie die oase wat ons nodig gehad het. Die laat-November hitte is gebreek met die lugversorger in die huis, en die aandag wat die eienaars aan soveel klein dingetjies gegee het is raakgesien en gewaardeer. Mens voel sommer onmiddellik tuis. Alles was pragtig skoon en 'n plesier om enigiets te gebruik. 'n Laat-aand bonus glasie sjerrie het die aand goed afgesluit voordat ons baie lekker geslaap het onder die kraakvars linne. Baie dankie, hopelik kan ons weer daar 'n draai maak. Die enigste kritiek is die baie beperkte boeket beskikbaar op die DStv kanaal, maar mens kom nie hierheen om TV te kyk nie. 'n Sinvolle ekstra diens sal egter WiFi wees.
Die huis was baie skoon en ons het als gehad wat ons nodig gehad het. Baie gasvry, skoon privaat en rustig!
Was baie aangenaam verras met die wonderlike oase in die Karoo. Baie luuks, netjies en gasvry. Sal dit beslis aanbeveel en weer daar oorslaap.